cyanic-selkie/wikianc huggingface dataset:
Harad
Historia
Sormuksen Sodassa haradrimin sotureita saapui tuhansittain Mordoriin. Minas Morgulista marssineen armeijan kerrotaan koostuneen suurimmaksi osaksi eteläisten ratsumiehistä, ja Pelennorin kenttien taistelun aikana Rohanin kuningas Théoden surmasi Haradin kuninkaan. Haradrim olivat eteviä sotureita, mutta heidät lyötiin Pelennorin kentällä että Mustalla Portilla. Sormusten Sormus tuhottiin ja Sauron palvelijoineen kukistettiin iäksi. Gondorin uusi kuningas Elessar kuitenkin solmi rauhan eteläisten että itäläisten kanssa, ja haradrim elivät rauhassa pitkälle Auringon Neljännelle Ajalle saakka.
Haradrim elokuvissa
Peter Jacksonin ohjaamassa Taru sormusten herrasta -elokuvatrilogiassa eteläiset ovat niin ikään tummaihoisia ja käyttävät punamustia vaatteita. He käyttävät aseinaan bambusta tehtyjä keihäitä ja jousipyssyjä. Elokuvissa eteläiset eivät käytä ratsuväkeä, vaan liikkuvat joko jalan tai mûmakileillä.
Vari (eläin)
Vari on taitava kiipeilijä ja aktiivinen yleensä hämärässä ja alkuyöstä, jolloin se syö hedelmiä, lehtiä ja puunkuorta. Se laskeutuu vain harvoin maanpinnalle.
Marraskuussa naaras synnyttää 1–3 poikasta puunkolossa tai oksanhaarassa olevaan pesään, joka on vuorattu emon oman turkin karvoilla. Kantoaika on 99–102 vuorokautta.
Omar Linares
pienoiskuva|Omar Linares vuonna 2010. Omar Izquierdo Linares (s. 23. lokakuuta 1967 Pinar del Río) on kuubalainen baseballpelaaja ja olympiavoittaja. Kolmospesämies Linares oli Kuuban joukkueessa voittamassa olympiakultaa 1992 ja 1996 sekä hopeaa 2000. World Cupissa hän oli Kuuban voittojoukkueessa 1998 ja 2001. Vuonna 2002 Linares siirtyi ammattilaiseksi Japaniin Chunichi Dragons -joukkueeseen.
Independência total
Independência total ("Täydellinen itsenäisyys") on São Tomé ja Príncipen kansallislaulu. Laulu otettiin käyttöön vuonna 1975 ja sen on kirjoittanut Alda Neves da Graça do Espírito Santo ja säveltänyt Manuel dos Santos Barreto de Sousa e Almeida.
Käännös
oleva ja yksi,
FS Aigle (1931)
Aigle oli Ranskan laivaston 1931 vesille laskettu Aigle-luokan hävittäjä toisessa maailmansodassa, kunnes miehistö upotti aluksensa Toulonin satamassa 27. marraskuuta 1942.
Valmistus
Alus tilattiin Dunkerquesta Ateliers et Chantiers de Francelta, missä köli laskettiin 8. lokakuuta 1928. Alus laskettiin vesille 19. helmikuuta 1931 ja otettiin palvelukseen 10. lokakuuta 1932.
Palvelus
Aigle liitettiin Välimeren laivaston 1. viirikköön, jonka mukana se osallistui Genovan pommitukseen kesäkuussa 1940. Ranskan ja akselivaltojen välisen aselevon astuttua voimaan alus pysyi Toulonissa tai Pohjois-Afrikan tukikohdissa.
Saksalaisten tunkeuduttua Vichyn Ranskan hallitsemalle alueelle alus upottautui 27. marraskuuta 1942 muiden ranskalaisalusten kanssa Toulonin satamaan. Italialaiset nostivat aluksen hylyn, mutta sitä ei koskaan kunnostettu. Hylky upposi uudelleen liittoutuneiden ilmapommituksessa 24. marraskuuta 1943
Jaakko Pasanen
Jaakko Pasanen (s. 6. marraskuuta 1978 Valkeakoski) on uransa lopettanut suomalainen jalkapalloilija. Hän oli pelipaikaltaan keskuspuolustaja.
Pasanen edusti Veikkausliigassa Valkeakosken Hakaa, jossa hän voitti Suomen mestaruuden kolmesti. Pasasen liigadebyytti tapahtui kesäkuussa 1996 ottelussa Vaasan Palloseuraa vastaan. Valkeakoskelta hän siirtyi Kuopion Palloseuraan kaudeksi 2003 ja sieltä Tampereelle ensin PP-70:n riveihin ja myöhemmin Tampereen Pallo-Veikkojen riveihin. Syksyllä 2009 Pasanen teki sopimuksen Tampereen Ilveksen kanssa.
SUSE Linux
SUSE Linux (myös muodossa SuSE) on SUSEn kehittämä Linux-käyttöjärjestelmä, josta on julkaistu kaupalliset SUSE Linux Enterprise, SUSE Linux Enterprise Desktop ja SUSE Linux Enterprise Server versiot. openSUSE on yhteisön kehittämä avoin versio.
pienoiskuva|SUSE Geeko -pehmolelu.
Historia
4. marraskuuta 2003 Novell ilmoitti ostavansa SUSE:n. 4. elokuuta 2005 Novellin edustaja ja viestintäpäällikkö Bruce Lowry ilmoitti SUSE Professional -sarjan kehityksen siirtymisestä entistä avoimempaan suuntaan openSUSE-yhteisöprojektin avulla. Nyt käyttäjät saattoivat osallistua tulevien versioiden testaukseen ja avustaa kehitystyössä. Aiemmin kaikki kehitystyö ja testaus oli suoritettu sisäisesti SUSEssa, ja versio 10.0 oli ensimmäinen, joka päästettiin julkiseen beta-testaukseen. Muutokseen liittyi myös, että kaikki käyttäjät pääsevät vapaasti YaST Online Update -päivityspalvelimille.
Kun SUSE Linux 10.2 Alpha 2 julkaistiin 13. heinäkuuta 2006, samassa yhteydessä ilmoitettiin, että version nimi muuttuisi virallisesti muotoon openSUSE seuraavasta Alpha 3 -julkaisusta lähtien, jotta sitä ei sekoitettaisi Novellin SUSE Linux Enterprise -tuotteisiin. OpenSUSE 11.0 ilmestyi 19. kesäkuuta 2008.
Attachmate osti Novellin vuonna 2010. Huhtikuussa 2011 Novellin ostanut Attachmate erotti SUSEn Novellista omaksi yksikökseen ja keskitti sen kehityksen Nürnbergiin. Micro Focus osti Attachmate Groupin vuonna 2014.
Kesällä 2018 Micro Focus myi SUSEn EQT Partnersille 2,5 miljardin US-dollarin hintaan.
Ominaisuudet
SUSEssa on YaST-asennus- ja hallintaohjelma. SUSE tarjoaa oletusvaihtoehtoina GNOME- ja KDE-työpöydät, mutta sisältää muitakin vaihtoehtoja.
SUSEssa on tuki Microsoftin Active Directorylle ja YaST-moduulien kautta SSSD- ja Winbind-palvelut. Pluggable Authentication Modules (PAM) moduuleja käyttävät ohjelmistot voivat käyttää sitä tunnistautumiseen.
Aiheesta muualla
Дистрибутивы SUSE Linux
Istanbulin lentoasema
Istanbulin lentoasema (IATA: IST, ICAO: LTFM) on kansainvälinen lentoasema Arnavutköyn piirissä Istanbulissa Turkissa. Lentoasema avattiin 29. lokakuuta 2018. Suurin osa Istanbul-Atatürkin kansainvälisen lentoaseman matkustajaliikenteestä on siirtynyt tälle kentälle. Lentoaseman ensimmäisen vaiheen valmistuttua matkustajakapasiteetti on 90 miljoonaa matkustajaa vuodessa. Kaikkien vaiheiden valmistuttua matkustajakapasiteetti nousee 200 miljoonaan vuodessa.
Dirty Pretty Things
thumb|Dirty Pretty Things Dirty Pretty Things oli brittiläinen rockyhtye. Yhtyeen keulahahmona toimi entisen The Libertines -yhtyeen laulaja-kitaristi Carl Barât. The Libertines hajosi vuonna 2004 Barâtin ja Pete Dohertyn kiistoihin, ja Barât perusti uuden yhtyeensä syyskuussa 2005. Dirty Pretty Thingsissä soittivat Barâtin lisäksi Didz Hammond, Gary Powell ja Anthony Rossomando. Yhtyeen musiikkityyliä kuvailtiin garage punkiksi ja indie rockiksi. Yhtye soitti viimeisen keikkansa Lontoon Astoriassa 20.12.2008.
Carlton Gardens
Puisto on hyvä esimerkki viktoriaanisen ajan puutarhanhoidosta laajoine nurmikkoineen. Puistossa kasvaa monia eurooppalaisia ja australialaisia puulajeja, kuten metsätammea, turkintammea, hopeapoppelia, jalavaa, setriä ja araukariaa. Lisäksi alueella on kukkaistutuksia ja pensaita. Puiden reunustamat polut muodostavat puistokatuja, jotka korostavat suihkulähteitä ja Royal Exhibition Buildingin arkkitehtuuria. Kaksi pientä järveä koristavat puiston eteläosaa ja pohjoispuolella on mm. Melbournen museo, kaksi tenniskenttää ja lasten leikkikenttä.
Lode Wouters
Lode Alphonse Wouters (27. toukokuuta 1929 Klein-Vorst – 25. maaliskuuta 2014 Geel) oli belgialainen maantiepyöräilijä ja olympiavoittaja.
Wouters kuului Belgian kolmihenkiseen maantieajon joukkuekilpailun olympiakultaa Lontoossa 1948 voittaneeseen joukkueeseen. Yksilökilpailussa hän voitti pronssia. Belgian kultajoukkue ei tiennyt, että maantieajossa oli käyty myös joukkuekilpailu, vaan miehet lähtivät Lontoosta tietämättä olleensa olympiavoittajia. Woutersin joukkuetoveri Eugène Van Roosbroeck sai tietoonsa vasta paljon myöhemmin kultamitalin olemassaolon ja anoi mitaleita Kansainväliseltä olympiakomitealta. Hän ja Wouters saivat mitalinsa vuonna 2010, tosin Woutersille mitali toimitettiin tämän oltua liian sairas osallistuakseen jakotilaisuuteen. Voittajajoukkueen kolmas jäsen Leon De Lathouwer ehti kuolla ennen mitalinsa saamista vuonna 2008.
Wouters kuoli Geelissa 25. maaliskuuta 2014, 84-vuotiaana.
Rintamaveteraaniliitto
Rintamaveteraaniliitto – Frontveteranernas förbund ry (vuoteen 1999 Rintamamiesveteraanien liitto – Frontmannaveteranernas förbund ry) on vuonna 1964 perustettu suomalainen talvi-, jatko- ja Lapin sotaan osallistuneiden rintamaveteraanien ja heidän perheenjäsentensä etujärjestö. Sillä on 13 piiriyhdistystä, jotka kattavat koko maan, ja 69 paikallisosastoa. Varsinaisia jäseniä oli vuonna 2016 noin 4 000 ja kannattajajäseniä 5 000. Liiton puheenjohtaja on ministeri Matti Louekoski. Liitto on poliittisesti sitoutumaton.
Liiton tarkoituksena on ollut veteraanien edunvalvonta, veteraanien kuntoutuksen, eläketurvan sekä veteraanien itsenäistä selviytymistä omassa kodissa edistäneiden palveluiden edistäminen. Se toimintaa on rahoitettu Sosiaali- ja terveysjärjestöjen avustuskeskuksen yleisavustuksilla sekä jäsenmaksutuloilla. Sotiemme Veteraanit -varainhankinnan kautta hankitut tulot liitto on jakanut veteraanijäsenilleen kotona asumisen tukemiseen.
Rintamamiesveteraanien Liiton perustava kokous pidettiin Helsingin kauppakorkeakoulun tiloissa 5. huhtikuuta 1964. Se liittyi vuonna 1979 Maailman veteraanijärjestön jäsenjärjestöksi ja oli mukana vuonna 1999 perustetun Suomen veteraaniliittojen valtuuskunnan toiminnassa. Rintamamiesveteraanien Liitto ja Suomen sotaveteraaniliitto olivat pitkään riidoissa keskenään. Rintamamiesveteraanien Liiton näkemyksen mukaan sotaveteraaniliittoon sai liittyä sellainenkin henkilö, joka ei ollut ollut sodassa mukana, kun taas heidän liittoonsa kelpasivat vain rintamamiehet.
Rintamaveteraaniliitto on päättänyt lopettaa toimintansa, koska sen jäljellä olevat veteraanijäsenet eivät korkean ikänsä vuoksi enää jaksa osallistua liiton toimintaan. Lopettamisesta päätettiin viimeisessä liittokokouksessa 10. kesäkuuta 2023, ja toiminnan on tarkoitus päättyä vuoden 2023 lopulla. Lopettamispäätöksen aikaan kaikkien suomalaisten sotaveteraanien keski-ikä oli noin 97 vuotta ja liitossa oli jäljellä enää nelisensataa veteraanijäsentä.
James Norris Memorial Trophy
James Norris Memorial Trophy on jokavuotinen NHL:n palkinto, joka annetaan vuoden parhaalle puolustajalle. Palkinnon saajasta äänestävät jääkiekkotoimittajat kauden päätyttyä. Äänestyksessä toimittajat antavat runkosarjan jälkeen viidelle parhaalle ehdokkaalle pisteitä järjestyksessä 10–7–5–3–1. Kolme eniten ääniä saanutta pelaajaa nimetään finalisteiksi ja palkinnon voittaja ilmoitetaan NHL:n palkintogaalassa pudotuspelien päätyttyä.
Palkinto on nimetty Detroit Red Wingsin entisen omistajan James E. Norrisin kunniaksi. Sen käyttöönottoa ehdottivat Norrisin neljä lasta vuonna 1953, vuosi tämän kuoleman jälkeen. Palkinto jaettiin ensimmäisen kerran NHL-kaudella 1953–1954 ja tuolloin sen voitti Red Kelly. Eniten Norris Trophy -voittoja on Bobby Orrilla, joka voitti palkinnon kahdeksan kertaa.
Useimmin palkitut
8 kertaa
7 kertaa
5 kertaa
3 kertaa
2 kertaa
James Norris Memorial Trophy -voittajat
right|thumb|150px|[[Nicklas Lidström, seitsenkertainen voittaja]] right|thumb|150px|[[Brian Leetch, kaksinkertainen voittaja]]
Voittajat maittain: (1954-2023)
Harpo
thumb|Harpo vuonna 2012.
Luontaislääkintä
pienoiskuva|200px|Arabialainen yrttilääkinnän oppikirja. Luontaislääkintä tai luontaishoito tai luonnonlääkintä tarkoittaa Tietojätin mukaan luonnonmukaisten hoitojen käyttämistä, joiden ei tulisi häiritä elimistön normaalia toimintaa. Luontaislääkinnän kannattajat käyttävät myös nimityksiä luontaislääketiede ja luonnonlääketiede. Luontaislääkinnässä on tavallisesti pyrkimyksenä tukea ja edistää elimistön omaa paranemiskykyä. Luontaislääkinnän lähestymistavassa pyritään koko ihmisyksilön huomioon ottamiseen, millä tarkoitetaan yleensä sitä, että ihminen nähdään fyysisen kehon, mielen ja hengen kokonaisuudeksi, ja hoitojen on tarkoitus vaikuttaa näihin kaikkiin puoliin. Luontaislääkinnän muotoja ovat esimerkiksi fytoterapia eli kasvilääkintä, luontaishoito-oppi (keskieurooppalainen), naturopatia, perinteinen kiinalainen lääkintä sekä akupunktio, intialainen lääkintä eli ayurveda, homeopatia, aromaterapia, hieronta, kiropraktiikka, naprapatia, osteopatia, polariaterapia, refleksologia eli vyöhyketerapia, antroposofinen lääketiede, shiatsu, reiki, väriterapia ja Alexander-tekniikka. Manipulaatiohoitoja, kuten osteopatiaa, naprapatiaa ja kiropraktiikaa antavat Suomessa tarvittavan ammatillisen pätevyyden omaavat henkilöt. Myös akupunktiota käytetään nykyisin joskus osana virallisen lääketieteen hoitomuotoja, vaikka sen vaikuttavuudesta on varsin vähän näyttöä.
Harpo
Jan Svensson eli Harpo (s. 5. huhtikuuta 1950 Bandhagen, Tukholma) on ruotsalainen pop-muusikko. Hän lainasi taiteilijanimensä Harpo Marxilta. Peruskoulun jälkeen Harpo aloitti teatteriopinnot Tukholmassa 16-vuotiaana. Ensisinglensä hän julkaisi vuonna 1973.
Luontaislääkintä
Useimmat luontaislääkinnän muodoista ovat lääketieteen kannalta uskomuslääkintää ja tiedeyhteisössä näitä oppeja ei katsota tieteellisiksi Suomessa.
Harpo
Vuonna 1976 "Moviestar" pääsi Harpon ainoana kappaleena Yhdistyneen kuningaskunnan viralliselle singlelistalle. Muita tunnettuja kappaleita ovat muun muassa "Horoscope" ja "Motorcycle Mama". Harpo on yhä suosittu muun muassa Saksassa, jossa hän teki kiertueen vuonna 2007.
Uus-Assyria
thumb|right|Uus-Assyrian sotilaita ennallistuspiirroksessa. thumb|300px|Uus-Assyrian imperiumin laajeneminen.
Harpo
Lojax levytti "Moviestarin" vuonna 1976 suomeksi nimellä "Suuri Star" (suomeksi sanoittanut Irina Englund, joka tunnetaan paremmin esiintyjänimellään Irina Milan) ja tyttöviisikko Sitruunapippuri vuonna 1997 nimellä "Kahdestaan" (suomeksi sanoittanut Pekka Eronen).
Luontaislääkintä
Yleistä
Saksassa lääkäreiksi opiskelevien opintoihin kuuluu luontaishoito-oppia (saks. Naturheilverfaren tai Erfahrungsheilkunde ), johon voi myös erikoistua. Luontaishoito-opin viisi klassista menetelmää ovat fytoterapia eli kasvilääkintä, vesi- ja lämpöhoidot, terveellinen ruokavalio (myös paastot), liikunta- ja hierontahoidot sekä terveet elämäntavat. Luontaishoito-opissa pyritään käynnistämään ja tukemaan elimistön itseparantamista.
Uus-Assyria
Uus-Assyria oli Pohjois-Irakissa sijainnut muinainen Assyrian valtio 911–609 eaa. Se kasvoi suurvallaksi parissa sadassa vuodessa valloittaen muun muassa Babylonian, Syyrian ja Israelin sekä lopulta Egyptinkin. Sen laajeneminen alkoi kuninkaiden Assurnasirpal II:n ja Salmanassar III:n vallitessa. Näiden jälkeen maa oli heikko ja hajanainen välillä 823–745 eaa.. Tämän jälkeen Tiglatpileser III aloitti sotaretket muun muassa Israeliin. Sargon II valtasi Israelin vieden asukkaat pakkosiirtolaisuuteen. Hänen seuraajansa Sanherib hävitti monta kertaa kapinoineen Babylonin, mikä kauhistutti myös assyrialaisia. Sanheribin poika, sairaalloinen Assarhaddon salli rakentaa Babylonin temppelin uudelleen, ja hyökkäsi Egyptiin. Viimeinen kuningas Assurbanipal 669–627 oli sivistynyt mies, jolla oli laaja kirjasto. Uus-Assyria romahti skyyttien, kimmerialaisten ja meedialaisten hyökkäyksiin. Babylonia irtautui 626 Nabopolassarin johdolla. Assur tuhoutui 614, ja pääosin meedialaiset hävittivät Niniven 612 eaa. Assyrian armeijan viimeisetkin jäänteet tuhoutuivat eri taisteluissa 609–605 eaa.
Imperiumin alkuvaiheet
Assyria alkoi uudestaan laajeta vuoden 900 eaa. paikkeilla. Laajenemista jatkui tälläkin kerralla noin 200 vuotta. Noin 910 eaa. Assyrian kuningas Adad-Nirari II valloitti Nisibisin. Tukulti-Ninurta II:n aikana vuonna 884 eaa. Assyrian valta ulottui jo Harraniin asti Syyriassa ja lounaassa ja etelässä Eufratille. 856 eaa. Salmanassar löi Urartun kuninkaan Aramun. Assyrian valta vastavalloitetuilla alueilla ei ollut pysyvää, vaan alueet kapinoivat heti.
Harpo
Harpo esiintyi Ruisrockissa vuonna 1978. Eläkeläiset-yhtye julkaisi albumillaan Pahvische (2002) oman versionsa "Moviestarista" nimellä "Humppastara".
Luontaislääkintä
Yleistä
Yksi yleisimmin käytetyistä luontaishoidoista on naturopatia eli luontaishoito-opin Yhdysvaltoihin, Kanadaan ja Englantiin levinnyt versio. Naturopatian opiskelijan ei tarvitse olla lääkäri ja koulutus kestää näissä maissa noin neljä vuotta. Naturopatiassa käytettyjä hoitomuotoja ovat muun muassa ravitsemus-, paasto-, yrtti- ja vesihoidot sekä hieronta. Luontaishoito-opissa ja naturopatiassa on tavoitteena kohentaa koko kehon yleisterveyttä ja useita hoitomenetelmiä käytetään rinnakkain.
Maailman terveysjärjestö WHO käyttää termiä ”perinteinen lääkintä” (engl. traditional medicine) tarkoittamaan hoitoja, joita käytettiin ennen modernin lääketieteen käyttöönottoa. Perinteisillä hoitomuodoilla tarkoitetaan sukupolvelta toiselle siirtyneitä tietoja, taitoja ja käytäntöjä, jotka ovat liittyneet kokonaisvaltaiseen parantamiseen sekä terveyden ylläpitämiseen. Maailman terveysjärjestö pyrkii edistämään perinteisten hoitomuotojen turvallista käyttöä. Maailman terveysjärjestö on kerännyt Genevessä sijaitsevaan arkistoon tietoja lääkekasvien ominaisuuksista ja käytöstä ja luetteloinut noin 20 000 lääkekasvia.
Historia
Luontaislääkintää ovat kautta aikojen harjoittaneet kansanparantajat, mutta myös historiallisesti merkittävät henkilöt ovat vaikuttaneet sen kehitykseen. Länsimaisen lääketieteen isää kreikkalaista Hippokratesta (s. 460 eaa.) voi pitää myös länsimaisen luontaislääkinnän uranuurtajana. Häneltä on peräisin luontaislääkinnän tärkein periaate, luonnollisten parantumisvoimien herättäminen. Hippokrates painotti parantumisessa terveellistä ruokavaliota ja terveitä elämäntapoja.
Gerd Hagman
Gerd Hagman (ent. etunimi Gerda, 4. heinäkuuta 1919 Tukholma, Ruotsi – 30. marraskuuta 2011) oli ruotsalainen näyttelijä. Hän työskenteli sekä teatterissa että elokuvassa. Hagman opiskeli Dramatenin koulussa 1938–1941.
Hagman oli kaksi kertaa naimisissa.
Sergei Svetlov
pienoiskuva|Sergei Svetlov Sergei Svetlov (s. 17. tammikuuta 1961 Penza, Venäjän SFNT, Neuvostoliitto) on entinen venäläinen jääkiekkoilija. Svetlov voitti jääkiekon olympiakultaa vuonna 1988.
Harpo
Harpo on tunnettu myös pitkäaikaisena ravihevosten kasvattajana ja valmentajana. Nykyään hän pitää omaa tallia Halmstadin lähistöllä Ruotsin lounaisosassa. Vuonna 1980 Harpo joutui harjoituslenkillä ollessaan hevosen potkaisemaksi. Onnettomuuden seurauksena hän menetti hajuaistinsa ja näön oikeasta silmästään.
Uus-Assyria
Imperiumin alkuvaiheet
884 eaa.–859 eaa. Assurnasirpal II teki pitkästä aikaa suuria sotaretkiä. Hän valtasi Mesopotamian reunavuoristot, voitti Eufratin leskijuoksin aramealaiset ja kävi ryöstöretkillä Syyriassa. Hän aloitti laajan valloituskampanjan, aiheuttaen suurta tuhoa valloitetuilla alueilla.
Kapinointi valloitetuilla alueilla estettiin ankaralla terrorilla. Vihollisen johtajat nyljettiin tai seivästettiin. Kaupungit ryöstettiin, hävitettiin ja poltettiin, väestö vietiin pakkosiirtolaisuuteen. Assurnasirpalin marssiessa kohti Libanonia Tyyros ja Siidon antautuivat, koska olivat kuulleet Assyrian armeijan hirmutöistä. Assurnasirpal teki Kalhusta pääkaupungin.
Salmanassar III, Assurnasirpalin poika, laajensi Assyriaa entisestään. Hänen sotaretkensä ulottuivat kauas valtakunna rajojen ulkopuolelle. Israelin Jeehu joutui vasalliksi, Damaskos ei kuitenkaan koskaan antautunut piirityksestä huolimatta. Salmanassar III tunkeutui Etelä-Babyloniaan saakka, muttei hävittänyt sen pyhiä kaupunkeja. Monia Syyrian alueita Salmanassar III ei onnistunut valtaamaan pysyvästi, vaikka hankki niistä runsaat sotasaaliit.
Salmanassarin kuoltua syntyi valtataistelu ja sisällissota, jonka Shamshi-Adad V voitti. Tämän kuolleessa taas nousi kuningattareksi Sammu-ramat eli Semiramis. Semiramiin valtaa rajoitti koko ajan kasvavan aateliston mahti. Lopulta seuraavien kolmen kuninkaan aikana aatelisista tuli kuninkaita, jotka kävivät itsenäisiä sotia omista provinsseistaan käsin. Maa hajosi moneksi valtioksi.
Vasta Tiglatpileser III yhdisti Assyrian uudestaan. Hän lisäsi hovivirkoja ja pirstoi maakuntia heikentäen näin ylimystöä. Jalkaväkeen alettiin ottaa sotavankeja, koska asepalvelusta ei Assyriassa pidetty. Assyrialaisia oli tämän jälkeen vain erikoisjoukoissa pioneereina, sotavaunuissa ja ratsuväessä. Assyrian armeijan ytimenä toimi ratsuväki, joka oli omaksuttu meedialaisilta, joilta ryöstettiin alituiseen hevosia. Noin 745 eaa. hän alkoi rakentaa Uus-Assyrian imperiumia (746–609 eaa.), palauttaen Urartun valtaamia alueita Pohjois-Assyriassa ja Syyriassa. Pohjois-Syyria kukistui sitkeän vastarinnan jälkeen. Israel valloitettiin ja Damaskos tuhottiin. Assyrialaiset hyökkäsivät aika ajoin Teheraniin asti taistellessaan meedialaisia vastaan. Noin 728 eaa. Tiglatpileser valtasi myös Babylonin. Tiglatpileserista tuli myös Babylonian kuningas nimellä Pulu, mutta hän säilytti Babylonian muodollisen itsenäisyyden.
Salmanassar V 727–722 valloitti Israelin pääkaupungin Samarian. Hänen veljensä Sargon II ("Oikea kuningas") kaappasi kuitenkin käsiinsä vallan Assurin tekemän kapinan avulla, ja Salmanassar V kuoli kapinassa.
Sargonin dynastia
Sargon II 721–705 valtasi Syyrian Assyrian herruuteen, ja myös suurimman osan Kappadokiaa.
Kaldealainen Merodak-Baladan kaappasi Elamin tuella Babylonin kuninkuuden. Kaldealaiset olivat tuntematonta aramealaistunutta kansaa, joka asui Mesopotamian eteläosissa. He pyrkivät irti Babyloniasta ja Assyriasta, ja Elam tuki heitä. Joskus Babylon liittoutui kaldealaisten kanssa assyrialaisia vastaan. Sargon antoi Merodak-Baladanin hallita, koska hänellä oli kädet täynnä töitä Syyriassa ja Palestiinassa. 720 eaa. Assyria kukisti Syyrian kapinan ja löi kapinallisia auttaneet Egyptin joukot. Sargoniakin uhkasivat Iraniin asettuneet meedialaiset 900-luvulta lähtien. 716 eaa. Sargon voitti meedialaiset Harharissa Hamadanin lähettyvillä.
Urartulaiset olivat uhka pohjoisessa - Sargon ei onnistunut valloittamaan Manneaa, joka oli Urartun hallitseman alueen eteläosissa, jonka kautta kulki tärkeitä kauppateitä. 715 eaa. Urartun kuningas hävisi kimmerialaisille, ja Urartun pääkaupungissa Turushpassa sattui kapinoita. Sargon hyökkäsi tämän jälkeen Urartuun ja valloitti sen eteläiset alueet. Sitten tuli irtipäässeen Babylonian vuoro. Sargon hyökkäsi Babyloniaan 710 eaa., Merodak-Baladan pakeni ja Babylon antautui. samana vuonna sargon alkoi rakennuttaa omaa pääkaupunkiaan Dur-Sharrukinia. Monet valtiot, kuten Fryygian Midas, Kypros ja Bahrain suostuivat Assyrian vasalleiksi. Sargon rakennutti itselleen uuden pääkaupungin Dur-Sharrukinin. Sargon kaatui 706 eaa. sotaretkellä meedialaisia vastaan.
thumb| right|220px|[[Kyrilliset aakkoset|Kyrillisin kirjaimin merkitty kartta Babyloniasta Assyrian osana.]]
Kun Sargonin poika Sanherib 704 eaa.–681 eaa. nousi valtaistuimelle, Babylonia itsenäistyi. Merodak-Baladan tuli taas Babylonian kuninkaaksi nostattaen Assyrian alistamia kansoja kapinaan sitä vastaan. Alkoi Assyrian sota elamilaisia ja Babyloniaan asettuneita kaldealaisia vastaan. Sanherib karkotti kaldealaiset kapinalliset takaisin Kaldean eli Merimaan soille. Rutto pysäytti Sanheribin retken Jerusalemiin. Kaldealainen Merodak-Baladan palasi Babylonian johtoon. Pian assyrialaiset syrjäyttivät hänet ja ajoivat hänet Elamiin. Kohta Sanheribin poika syöstiin kuitenkin Babylonian valtaistuimelta. Nyt alkoi olla Sanheribin mitta täysi kapinoivan Babylonin suhteen.
703 Sanherib valtasi Babylonian, ja asetti varakuninkaaksi Assyrian hovissa kasvatetun babylonialaisen, ja uuden kapinan jälkeen vuonna 700 vanhimman poikansa Assur-nadin-shumin. Vuonna 694 eaa. elamilaiset vangitsivat babylonialaisten avulla Assur-nadin-sumin ja Babylonin kuninkaaksi tuli Elamin edustaja. Tämän jälkeen Sanherib soti viisi vuotta raivokkaasti Babyloniaa vastaan.
Assarhaddon hallitsi 680–669. Hän rakennutti Babylonin temppelin uudelleen, koska hänet oli nostanut valtaan babylonialaisille myötämielinen ryhmittymä, ja piti yllä sovintoa meedilaisia kohtaan, koska Assyriaa uhkaisivat pohjoisesta etenevät skyytit. Isän kuolema painoi Assarhaddonin mieltä ja sairastelu ajoi häntä yhä enemmän ennustajien ja lääkärien autettavaksi. Assarhaddon pyrki hyökkäämään Egyptiä vastaan sillä se juonitteli häntä vastaan Foinikian kaupungeissa, joiden talous riippui Egyptistä. Sidonin tuhoamisen jälkeen vuonna 671 eaa. Assarhaddon valloitti Egyptin, joka oli hajanainen ja jota hallitsevat nubialaiset olivat kansan epäsuosiossa. Egyptin Taharkan joukot voitettiin, ja Ala-Egypti liitettiin Assyriaan pieninä Assyrian alaisina kuningaskuntina. Assarhaddon kuoli 669 eaa. sairauteensa Egyptissä toisella sotaretkellä tähän vihollismaahansa.
Assurbanipal (hallitsi 668 eaa.–630 eaa.) oli oppinut ja kurinalainen mies, joka tunsi akkadilaista ja sumerilaista kirjallisuutta. Silti hänet kuvataan kreikkalaisissa lähteissä kuvataan elostelevaksi despootiksi. Assurbanipal oleskeli enimmäkseen pääkaupungissaan Ninivessä, ja sotaretkiä johtivat kenraalit.
Assurbanipal torjui vihollisten hyökkäyksiä ja laajensi Assyrian muun muassa Ylä-Egyptiin ajaen nubialaiset pois sieltä. Egyptissä Assyria taisteli Assurbanipalin aikana kaksi kertaa etiopialaista faaraota vastaan. Assyrian armeija ryösti 663 kapinallisten puolella olleen Theban. 652 eaa. Babylonian kuningas Assurbanipalin veli Shamasshumukin nousi kapinaan Assyriaa vastaan, ja julisti Babylonian itsenäiseksi. Hänen tukenaan olevassa liitossa oli babylonialaisia, elamilaisia, arabeja, Merimaan aramealaisia, syyrialaisia, egyptiläisiä ja Zagros-vuoriston asukkaita.
Assurbanipal ei saanut Babyloniaa taivuteltua takaisin valtikkansa alle ja Babylon oli saanut aremealaisten, elamilaisten ja kaldealaisten tuen. Samaan aikaan Egypti irtosi Assyriasta ja arabien ryöstöretket Palestiinaan kiihtyivät.
Assurbanipal lähetti sotajoukkonsa Babyloniaa vastaan. Babylonian vastarinta alkoi murtua hitaasti vuoteen 650 eaa. mennessä. Babylonia ja monia muita kaupunkeja piiritettiin pitkään. Babylon antautui 648 eaa., Elam voitettiin 646 eaa. ja myös arabit voitettiin. Erityisesti elamilaisia rangaistiin, joiden pääkaupungin Susan Assyrian armeija ryösti perusteellisesti, sekä myös naapurikaupungin ja ympäröivän maaseudun.
Lyydia ja Urartu alistuivat Assyrian suojelukseen kimmerialaisia vastaan. Assurbanipal saattoi olla tyytyväinen. Assurbanipal tunnetaan suuresta kirjastostaan, jossa oli 5000 savitaulua. Harva pystyi sitä lukemaan, sillä aramea oli yleiskielenä. Hallitsijan loppuvuosina on nähtävissä merkkejä siitä, että ajan heiluri oli kääntymässä Assyrialle epäedulliseen suuntaan. Valtakunta koostui monista kansoista, joista assurin palvojat olivat vain pieni vähemmistö.
Assurbanipalin valtakauden lopulla Assyria alkoi heiketä vihollisten paineessa. Egypti vapautui Assyrian vallan alta kuningas Psammetikos I:n johdolla. Juudan kuningaskunta otti itselleen osan entisestä Israelista, joka oli Assyrian vallan alla. Meedialaiset ja skyytit hyökkäsivät Assyriaa vastaan.
Assyriassa keskenään eri mieltä olevat oppositioryhmät vastustivat häntä. Kenraali Sinshumlishirin oppositio kaappasi vallan, ja Assurbanipal joutui sisäiseen maanpakoon Harraniin.
Kapinakenraali nosti kuninkaaksi Assurbanipalin pojan AssurretililnaninNaljän vuoden päästä kenraali koetti kaapata vallan, mutta Assurbanipalin toinen poika Sinsharishkun aloitti sodan. Maa ajautui kaaokseen, ja vuoden 630 eaa. tienoilla Assyrian valta heikkeni. Kaldean eli Merimaan Nabopolassar kaappasi Babyloniassa vallan. Assyrian Sin-Shar-Ishkun voitti lopulta kaksi kilpailijaansa ja hyökkäsi Babyloniaan, muttei onnistunutkaan valloittamaan tätä. Ei tiedetä, oliko Sinsharishkun Assurretililnanin toinen nimi.
Luontaislääkintä
Historia
1800-luvulla esiintyi useita länsimaisen luontaislääkinnän kehittäjiä. Vinzenz Priessnitz (1799–1851) kehitti kääreitä, vesihoitoja, liikuntaa ja ruokavaliota käyttäviä parannusmenetelmiä. Hän perusti aikanaan kuuluisan Gräfenbergin hoitolaitoksen. Pappi Sebastian Kneipp (1821–1897) kehitti vesihoitoja ja Keski-Eurooppaan syntyi hänen nimeään kantavia hoitolaitoksia. Muita luontaislääkintään vaikuttaneita nimiä ovat olleet saksalainen Johann Schroth (1798–1856), lääkäri Moritz Schreber (1808–1861), Louis Kuhne, amerikkalainen lääkäri Edward Hooker Dewey (1840–1904), englantilainen lääkäri Alexander Haig, tohtori Heinrich Lahmann (1860–1905), lääketieteen tohtori Ernst Schweniger (1850–1964) ja 1900-luvun alkupuolella vaikuttaneet lääkäri Alfred Brauchte (1898–1964), sveitsiläinen lääkäri Max Bircher-Benner (1867–1939), tanskalainen Carl Ottosen, saksalainen lääkäri Wilhelm A. Wander ja suomalainen Are Waerland (1876–1955). Berliinin yliopistoon perustettiin vuonna 1920 luontaishoidon professuuri, jonka ensimmäinen haltija oli R. Schönenberg. Hänen seuraajansa P. Vogler laittoi alulle fysioterapian ja koulutti hierojia ja lääkintävoimistelijoita.
Kiinassa ja Intiassa luontaislääkinnällä on omat vuosituhansia pitkät perinteet.
Luontaislääkinnän tutkimus
Monia luontaislääkinnän muotoja ei ole tutkittu tieteellisesti ja jotkut pitävät niitä uskomuslääkintänä. Akupunktio on todettu toimivaksi joihinkin tarkoituksiin.
Fytoterapiassa eli kasvilääkinnässä käytetään yleensä mietoja rohdoskasveja tai niiden osia kokonaisina. Esimerkiksi valkosipulilla, inkiväärillä, reunuspäivänkakkaralla, piparmintulla ja mintulla on tutkitusti terveydellisiä vaikutuksia. Lääkekasvien käyttö fytoterapiassa eroaa lääketieteestä siinä, että lääketieteellisiä kasviperäisiä lääkkeitä varten pyritään eristämään vaikuttavia ainesosia yleensä voimakkaista rohdoskasveista. Noin neljäsosa maailmassa käytössä olevista lääketieteellisistä lääkkeistä on valmistettu perinteisistä lääkekasveista. Kasvien kemiallisia aineita ja niiden vaikutuksia tutkitaan farmakognosian tieteenhaarassa.
Luontaishoitoja ei usein voi testata lääketieteessä paljon käytetyllä kaksoissokkokokeella, jossa potilas saa itse tietämättään joko lumelääkettä tai tutkittavaa lääkettä. Tämä johtuu siitä, että monet luontaishoidot (esimerkiksi paasto, vesihoidot, valohoito ja hoito ruokavaliolla) eivät sovellu lumelääkkeinä annettaviksi ja lisäksi luontaishoidoissa käytetään yleensä useita hoitavia tekijöitä yhtä aikaa. Ruotsissa on tutkittu tähän tarkoitukseen suunnitellulla pitkittäistutkimusmenetelmällä paastojen ja tiukan ruokavalion noudattamiseen perustuvaa saksalaisen luontaishoito-opin menetelmää (Föllingegård-tutkimus 1970–1980-lukujen vaihteessa). Tutkimukseen osallistui 64 kroonisesti sairasta potilasta. Vuoden kuluttua tehtyjen laboratoriomittausten perusteella potilaiden tervehtyminen oli erittäin merkittävää. Potilaiden oman ilmoituksen mukaan 94 % ilmoitti vointinsa parantuneen ja 75 % ilmoitti sen parantuneen erittäin selvästi. Samankaltaista menetelmää tutkittiin myöhemmin myös Norjassa, ja paranemistulokset olivat merkittäviä.
Luontaislääkintä Suomessa
Laajamittaisempi luontaisterapeuttien koulutus alkoi Suomessa 1980-luvulla, paljon myöhemmin kuin Ruotsissa, Keski-Euroopassa ja Amerikassa. Ensimmäiset suomalaiset kouluttajat olivat Kairon-instituutti ja Frantsilan yrttitila. Kaironissa saattoi 1980-luvun lopulla opiskella vyöhyketerapiaa, osteopatiaa ja homeopatiaa. Frantsilassa aloitettiin fytoterapian, shiatsun ja polariaterapian koulutuksilla. Nykyisin Suomessa voi saada koulutusta esimerkiksi osteopatiassa, homeopatiassa, Rosen-terapiassa, vyöhyketerapiassa, perinteisessä kiinalaisessa lääketieteessä, lymfaterapiassa ja naturopatiassa. Suurimpia kouluttajia ovat Kairon, Frantsila, Axelson ja Medika Nova.
Sergei Svetlov
Oikeana laitahyökkääjänä pelannut Svetlov pelasi 154 maaottelua Neuvostoliiton jääkiekkomaajoukkueessa. Svetlov pelasi Moskovan Dynamossa 372 liigaottelua Neuvostoliiton sarjassa. Svetlov on pelannut ja valmentanut Saksassa ja hänellä on Saksan kansalaisuus. Hänet valittiin Neuvostoliiton jääkiekkoilun kunniagalleriaan vuonna 1988.
Aiheesta muualla
Chidlovskin sivutenglanniksi
Uus-Assyria
Sargonin dynastia
Skyytit hyökkäsivät 626 eaa. edeten Levanttiin asti, minkä Raamattu ja Herodotos mainitsevat. Samoihin aikoihin Babylonian varakuningas Kandalanu, ehkä sama kuin Assurbanipal kuoli.
Päinvastoin, babylonialaiset olivat tulossa Assyrian kimppuun. Yhteen hitsautuvat kimmerialaiset ja meedialaiset aloittivat oman valloitusretkensä vanhaa vihollistaan Assyriaa vastaan. 616 eaa. Shinsharishkun ajoi Meedian joukot Niniven ympäriltä pois skyyttien avulla.
615 eaa. Meedian Kyaksares valloitti Arraphan (Kirkuk). Babylonia ja Meedia sopivat Assyrian valloittamisesta ja jakamisesta. Egypti oli solminut liiton Assyrian kanssa, ja lähetti oman armeijansa Israelin ja Syyrian kautta Assyriaan suojelemaan Assuria Babylonian Nabopolassaria vastaan. Mutta meedialaiset valtasivat 614 Assurin, joka hävitettiin maan tasalle. 613 Assyrian armeija voitti Babylonian armeijan Keski-Eufratin varrelle Anan lähellä.
Keväällä 612 Babylonian Nabopolassarin ja Meedian Kyaksareen yhtyneet armeijat lähtivät kohti Niniveä. Kaksi hyökkäystä torjuttiin. Piirittäjät katkaisivat kaupungin vesijohdot ja kaupunki antautui nopeasti heinäkuussa.
Voittajat hävittivät Niniven perusteellisesti. Sekä babylonialaiset että meedialaiset kostivat Assyrialle kärsimänsä vääryydet. Assyrian armeijan rippeet pakenivat Urartuun. Lännessä Harranissa oli vielä Assyrian armeijaa, jonka komentaja julistautui kuninkaaksi ja puolustautui meedialaisia vastaan, mutta voitettiin 610 tai 609. Egyptin lähettämä apuarmeija saapui paikalla liian myöhään. Profeetta Naahum kertoo Raamatussa tästä Assyrian tuhosta.
Frans von Pfaler
Frans Carl Fredrik Josef von Pfaler (19. elokuuta 1865 Tampere – 3. maaliskuuta 1937 Bryssel, Belgia) oli Venäjän keisarikunnan armeijassa palvellut suomalainen kenraalimajuri, joka toimi Viipurin läänin kuvernöörinä vuosina 1910–1917.
Anna Netšajevskaja
Anna Aleksandrovna Netšajevskaja (, s. 21. elokuuta 1991) on venäläinen maastohiihtäjä ja olympiamitalisti.
Netšajevskaja saavutti pronssin naisten 4 × 5 kilometrin viestissä Korean talviolympialaisissa 2018. Samoissa kilpailuissa hän oli yhdistelmäkilpailun kymmenes. Seefeldin MM-kilpailuissa 2019 hän saavutti viestissä pronssia sekä sijoittui 15 kilometrin yhdistelmäkilpailussa 15:nneksi.
Nuorten MM-kilpailuissa Netšajevskaja saavutti viestihopeaa 2011. Universiadeissa 2017 hän saavutti kultaa takaa-ajokilpailussa ja viestissä sekä hopeaa 5 ja 15 kilometrin perinteisen hiihtotavan kilpailuissa.
Netšajevskaja kilpaili maailmancupissa ensimmäisen kerran Rybinskin viestissä helmikuussa 2011. Ensimmäiset maailmancupin pisteensä hän sai oltuaan 29:s Tour de Skihin kuuluneessa Val di Fiemmen 10 kilometrin perinteisen hiihtotavan yhteislähtökilpailussa tammikuussa 2015. Parhaimmillaan hän on ollut kahdestoista Tour de Skin 2018–2019 kokonaiskilpailussa. Viimeisen etapin osuusajoissa hän oli tuolloin neljäs, mikä oli hänen ensimmäinen top 10 -sijansa maailmancupissa.
Johan Axel Gripenberg
Johan Axel Gripenberg (1. maaliskuuta 1833 Helsinki – 12. kesäkuuta 1918 Bern, Sveitsi) oli Venäjän keisarikunnan armeijassa palvellut suomalainen kenraaliluutnantti ja valtiopäivämies, joka toimi vuosina 1886–1889 Oulun läänin ja 1889–1899 Viipurin läänin kuvernöörinä.
Johan Axel Gripengerin isä oli kenraalimajuri Johan Fredrik Sebastian Gripenberg. Gripenberg kävi Haminan kadettikoulun ja palveli vuodesta 1852 upseerina Venäjän armeijassa. Hän oli 1860-luvun alussa muutaman vuoden Haminan kadettikoulun harjoitusupseerina ja maantiedon opettajana. Hän palveli pitkään Henkikaartin Paavalin rykmentissä ja oli myöhemmin jalkaväkirykmentin komentajana Samarassa. Hänet ylennettiin 1883 kenraalimajuriksi. Gripenberg toimi 1886–1889 Oulun ja vuodesta 1889 Viipurin läänin kuvernöörinä. Hän sai 1893 ylennyksen kenraaliluutnantiksi. Gripenberg edusti aatelissukuaan säätyvaltiopäivillä 1885, 1888, 1891 , 1894, 1899, 1904–1905 ja 1905–1906. Hän erosi kuvernöörinvirastaan protestina Suomen venäläistämistoimenpiteille joulukuussa 1899 ja sai eron sotapalveluksesta helmikuussa 1900. Hän vetäytyi viettämään eläkevuosiaan Berniin Sveitsiin.
Arkkitehti Mauritz Gripenberg oli Johan Axel Gripenbergin poika.
Onnenmäki-säätiö
Onnenmäki-säätiö tukee Itä-Suomen yliopiston, Pohjois-Karjalan ammattikorkeakoulun, Joensuun ammatti-instituutin ja Helsingin yliopiston Karjalaisen osakunnan opiskelijoita sekä karjalaista syntyperää olevia Helsingin kauppakorkeakoulun opiskelijoita jakamalla heille apurahoja. Lisäksi vuonna 1991 perustettu säätiö avustaa karjalaisuutta vaalivaa kulttuuritoimintaa.
Saint-Malo
Saint-Malo on 49 661 asukkaan (2006) kaupunki Bretagnessa Luoteis-Ranskan rannikolla. Kaupunki on rakennettu Rancejoen suulle. Vanha kaupunki on kokonaan linnoitettu, ja satamaa suojaavat voimakkaan laskuveden aikaan paljastuvat hiekkasärkät. Vilkkaassa Saint-Malon satamassa on matkustaja- ja tavaraliikennettä.
Vuosina 1590–1594 kaupunki oli julistautunut itsenäiseksi tasavallaksi, ja se oli monen kaapparin kotisatama.
Bore II
Bore II voi tarkoittaa seuraavia laivoja:
White label
White label -nimitys ei tullut aikanaan siitä, kun DJ:t ovat itse liimanneet harvinaisten levyjen keskiötarrojen päälle valkoiset tarrat jotta muut DJ:t eivät saisi tietää mikä kappale soi.
Ruostumatonta rakkautta
Ruostumatonta rakkautta (Heartbeeps) on yhdysvaltalainen komedia vuodelta 1981 kahdesta robotista, jotka rakastuvat ja päättävät pärjätä omillaan. Elokuvan on ohjannut Allan Arkush, ja sen pääosia robotteina näyttelevät Andy Kaufman ja Bernadette Peters. Elokuva sisältää paljon John Williamsin musiikkia.
Juoni
Val Com 17485 (Kaufman), robotti, joka suunniteltiin palvelijaksi käyttäen puumateriaaleja, tapaa Aqua Com 89045 -nimisen seurarobotin (Peters), jonka ensisijainen tehtävä on auttaa allasjuhlissa. Tehtaassa korjausta odottaessaan kaksi robottia rakastuvat ja päättävät karata. Suunnitelmansa toteuttaakseen he varastavat tehtaan pakettiauton. He alkavat etsiä paikkaa, jossa voisivat asua. He rakentavat pienen Phil-robotin, jota kohtelevat kuin lastaan ja saavat seurakseen myös mekaanisen standup-koomikon Catskillin. Crimebuster-robotti lähetetään karkulaisten perään, mutta romuliikkeen ihmisten avulla tarina päättyy onnellisesti.
Valmistuminen
Kuvaaminen aloitettiin kesäkuussa 1980, mutta yhdysvaltalaisten näyttelijöiden ammattiliiton Screen Actors Guildin lakon vuoksi kuvaukset keskeytettiin heinäkuussa. Lakko päättyi saman vuoden lokakuun alussa, ja kuvauksia päästiin jatkamaan.
Vastaanotto
Vincent Canby kirjoitti elokuvasta, että se oli "sietämätön" ja "kauhean hienosteleva tarina". Koska elokuva ei myynyt hyvin, filmiyhtiöt hylkäsivät Andy Kaufmanin elokuvasuunnitelman The Tony Clifton Story omasta alter-egostaan Tony Cliftonista.
Kaufman tunsi, että elokuva oli niin huono, että hän pyysi henkilökohtaisesti anteeksi The David Letterman Showssa ja lupasi vitsaillen korvata rahat jokaiselle, joka oli maksanut sen näkemisestä (joita ei siis olisi ollut kovin monta). David Lettermanin vastaus tähän oli, että jos Kaufman kerran tahtoi korvata, hänen "kannatti varautua kahdenkymmenen dollarin laskuun".
Video-oppaassa vuodelta 1994 Sam Inkinen sanoo elokuvan idean sopivan hyvin koko perheen katsottavaksi ja antaa elokuvalle kaksi tähteä viidestä, mikä vastaa sanallista arviota ”keskinkertainen”.
Palkinnot ja ehdokkuudet
Elokuvan maskeeraaja Stan Winston sai parhaan maskeerauksen Oscar-ehdokkuuden.
Viisas
Viisas tarkoittaa yleisesti ihmistä, jolla on viisautta — joka osoittaa esimerkiksi oppineisuutta ja laajoja tietoja, tai kykyä ajatella tai harkita asioita selkeästi ja syvällisesti. Eri ajattelijoilla on ollut erilaisia näkemyksiä siitä, millainen ihminen on viisas.
Platon
Platon tekee dialogissaan Pidot selvän eron filosofin (filosofos) ja viisaan (sofos) välille. Ero selitetään rakkauden käsitteen avulla. Rakkaudelta puuttuu se kohde, jota se etsii. Siksi filosofilla (kirjaimellisesti ”viisauden rakastajalla”) ei ole sitä viisautta mitä hän etsii. Viisas sen sijaan ei rakasta eikä etsi viisautta, koska hänellä jo on viisaus. Platonin mukaan on olemassa kahdenlaisia olentoja, jotka eivät tee filosofiaa:
Filosofin asema on näiden kahden ryhmän välissä. Filosofi ei ole viisas; mutta tajutessaan tämän, hän etsii viisautta ja rakastaa sitä. Tämä ero filosofin ja viisaan välillä oli myöhemmin merkittävässä osassa stoalaisessa filosofiassa, joka kehittyi Platonin jälkeen.
Stoalaisuus
Stoalaiset katsoivat viisaan olevan yksilö, joka ei voi kärsiä mitään vahinkoa kohtalon taholta. Elämän ongelmat, joita ihmiset kohtaavat — kuten sairaus, köyhyys, arvostelu, huono maine ja kuolema — eivät aiheuttaneet viisaassa mitään murhetta, ja elinolot, joita muut ihmiset tavoittelevat — kuten terveys, varallisuus, ylistys, maine ja pitkä elämä — olivat viisaan mielestä vain tarpeetonta ylimääräistä. Stoalaiset näkivät viisaan täysin riippumattomana ulkoisista olosuhteista, ja tämän onnellisuuden (eudaimonia) riippuvaksi ainoastaan viisaan omasta hyveellisyydestä. .
Viisas saavuttaa tämän haavoittumattomuuden tiedon kautta, tulkitsemalla vaikutelmia oikein. Tämä on keskeisellä sijalla stoalaisessa tietoteoriassa.
Hattu (tarke)
Hattu (tšek. háček) eli ( ˇ ) on kirjaimeen liittyvä tarke, joka tyypillisesti osoittaa konsonantin ääntyvän liudentuneena tai sibilanteista (mm. Š|Š/š ja Ž|Ž/ž) puhuttaessa postalveolaarisena eli niin sanotusti suhuäänteenä. Vokaalimerkkiin liittyvä hattu (esim. ǎ) voi kiinan kielen siirtokirjoituksessa merkitä sävelkulkua, joka ensin laskee ja sitten nousee.
Ulkomuodoltaan hattu on tavallisesti kuin alaspäin osoittava nuolenkärki kantakirjaimen yläpuolella, mutta toisinaan se muistuttaa pikemminkin kirjaimen perään lisättyä heittomerkkiä (etenkin eräiden pienaakkosten yhteydessä, kuten kirjaimessa Ď|Ď/ď, mutta kirjaimessa Ľ|Ľ/ľ myös suuraakkosen yhteydessä).
Kielitieteellisistä ja yleiskielisistä yhteyksistä poiketen matemaattisissa merkinnöissä hatulla tavallisesti tarkoitetaan ylöspäin osoittavaa nuolenkärkeä (^ tai ˆ), vaikka tämän tarkkeen virallinen suomenkielinen nimi on sirkumfleksi (, epävirallisesti myös hat tai caret). Sitä käytetään muun muassa tilastotieteessä muuttujasymbolien yllä estimaatin tai projektion merkintänä: \hat{x} (lausutaan äks hattu).
Historia
Hatun tšekinkielinen nimi on háček ’hakanen’, joka on lainautunut englantiinkin muodossa hacek; lähinnä merkistöstandardeissa esiintyy vaihtoehtoinen nimi caron, jonka alkuperästä ei ole varmaa tietoa.
Käyttö
Hattua käytetään foneettisena tarkkeena monissa kielissä. Erityisen yleinen se on itämerensuomalaisissa, saamelaisissa, balttilaisissa, länsislaavilaisissa ja eteläslaavilaisissa kielissä.
Suomen kielessä hattu esiintyy vain kirjaimissa Š/š ja Ž/ž, joiden käyttö rajoittuu lähinnä eräisiin uudehkoihin lainasanoihin (kuten šekki ja džonkki) ja vieraisiin erisnimiin. Kyrillisiä nimiä translitteroitaessa hattua käytetään seuraavien kirjainten yhteydessä: ж (ž), ч (tš), ш (š), щ (štš) ja џ (dž). Suomalaisen aakkosjärjestyksen kannalta Š ja Ž eivät ole itsenäisiä kirjaimia, vaan ne katsotaan pelkästään S:n ja Z:n muunnelmiksi.
Viron kielessä hattua kutsutaan nimellä katus ’katto’. Se esiintyy kirjaimissa Š/š ja Ž/ž, jotka ovat virossa hieman yleisempiä kuin suomessa, vaikkakaan eivät esiinny omaperäisissä vironkielisissä sanoissa. Viron aakkosissa ne lasketaan silti erillisiksi kirjaimiksi, jotka aakkostetaan peruskirjaimensa perään (kaikki neljä kirjainta järjestyvät R:n ja T:n väliin järjestyksessä S, Š, Z ja Ž).
Karjalan ja vepsän kielessä hattu esiintyy kirjaimissa Č|Č/č, Š/š ja Ž/ž. Toisin kuin suomessa ja virossa, näitä kirjaimia käytetään myös omaperäisissä karjalan ja vepsän sanoissa. Esim. šeiččemen (suom. seitsemän).
Pohjoissaamessa hattu on kirjaimissa Č/č, Š/š ja Ž/ž.
Inarinsaamessa hattu on kirjaimissa Č/č, Š/š ja Ž/ž.
Koltansaamessa on saamelaiskielistä kaikkein runsain valikoima kirjaimia, joihin sisältyy hattu. Niillä merkitään postalveolaarisia sibilantteja sekä postalveolaarisia ja palataalisia affrikaattoja. Kirjaimet ovat Č/č, Ǯ|Ǯ/ǯ , Ǧ|Ǧ/ǧ , Ǩ|Ǩ/ǩ , Š/š ja Ž/ž.
Suomen romanissa käytetään hattua kirjaimissa Ȟ|Ȟ/ȟ (toisissa lähteissä = x, ch), Dž/dž (= dz, ǧ), Tš/tš (= č).
Tšekin kielessä käytetään hattua konsonanteissa Č/č, Ď|Ď/ď , Ň|Ň/ň , Ř|Ř/ř , Š/š , Ť|Ť/ť ja Ž/ž ; lisäksi vokaali Ě|Ě/ě osoittaa edeltävän konsonantin ääntyvän liudentuneena. Läheisessä slovakissa ei käytetä kirjaimia Ř/ř ja Ě/ě, mutta sen sijaan käytetään liudentunutta äännettä osoittavaa kirjainta Ľ|Ľ/ľ.
Hattumerkit tietokoneessa
Unicode-merkistöön sisältyvät seuraavat latinalaisiin kantakirjaimiin perustuvat koostemerkit, joissa on hattu:
Koostemerkit tarkenäppäimen avulla
Hatullisten koostemerkkien tuottamista varten on laajennettuun suomalaiseen näppäimistöön lisätty erityinen tarkenäppäin. Se liittyy pystyheittomerkin ['] ja asteriskin [*] yhteiseen näppäimeen, joka sijaitsee Ä-näppäimen oikealla puolella. Hattu-kirjaimen voi tuottaa painamalla ensin heittomerkin näppäintä yhdessä AltGr-näppäimen kanssa ja sitten erikseen kantakirjaimen näppäintä (tarvittaessa yhdessä vaihtonäppäimen kanssa):
Joskus koostemerkkiin voi sisältyä kaksikin tarketta, sillä esimerkiksi vietnamissa yksi tarke voi osoittaa vokaalin erityistä äännearvoa ja toinen sävelkulkua. Tällaisen merkin kirjoittaminen ei välttämättä onnistu edes laajennetulla suomalaisella näppäimistöllä, mutta Linux-järjestelmistä esimerkiksi Debian (vuonna 2009 julkaistusta versiosta 5.0 alkaen) mahdollistaa senkin: koostemerkki voidaan tuottaa painamalla ensin ylemmän tarkkeen näppäinyhdistelmää, sitten alemman tarkkeen näppäinyhdistelmää ja lopulta kantakirjaimen näppäintä.
Yhdistyvä tarke
Hattu-kirjaimen ei aina tarvitse olla koostemerkki, sillä Unicode-merkistöön sisältyy myös niin sanottu yhdistyvä tarke U+030C, jonka voi liittää periaatteessa mihin tahansa kantamerkkiin. Yhdistyvä tarke on kirjoitusmerkki, joka ei vie rivillä lainkaan tilaa vaan asemoituu edeltävän kirjoitusmerkin yläpuolelle (käytetystä ohjelmistosta ja fontista riippuu, miten hyvin yhdistyvä tarke käytännössä osuu kohdalleen tai onko se ylipäätään käytettävissä).
Joissain laajennettua suomalaista näppäimistöä käyttävissä Linux-järjestelmissä yhdistyvän hatun voi kirjoittaa painamalla ensin erityistä yhdistelmänäppäintä (jollaisena usein toimii oikeanpuoleinen Windows-näppäin) ja sen jälkeen hattutarkkeen näppäinyhdistelmää kaksi kertaa peräkkäin.
Tarkkeenomainen hattu
Täysin kantakirjaimesta riippumaton on tarkkeenomainen hattu U+02C7 (ˇ), joka ei siis oikeastaan ole tarke lainkaan vaan tarkoitettu käytettäväksi itsenäisenä kirjoitusmerkkinä esimerkiksi kielitieteellisissä merkinnöissä. Se voidaan laajennetulla suomalaisella näppäimistöllä tuottaa painamalla tarkenäppäimen jälkeen välilyöntinäppäintä (joissain järjestelmissä toimii myös tarkenäppäimen painaminen kaksi kertaa peräkkäin).